De kan kalde sig både journalistægtepar, men også forfatterpar. Janni Pedersen og Kim Faber skriver om forbrydelser i sofaen og planlægger plot over morgenkaffen. - Det er dejligt at være her på Ordkraft, siger Janni Pedersen, der betegner parret som  "kriminørder". - Det er første gang, vi er her. Vi er også lidt benovede, for det er et stort arrangement for litteraturen, supplerer Kim Faber. Begge glæder sig til at tale om deres seneste bog "Kvæler" med læserne, der er dukket op i Nordkraft i Aalborg. - Nogle gange kan folk jo huske detaljer bedre end os, så nogle gange er vi lidt til eksamen, føler vi, lyder det fra Janni Pedersen. - Det er en utrolig fornemmelse, at folk går og tænker over, hvad der skal ske med hovedkarakteren. Aalborg er med i ny bog Som journalister omgiver Janni og Kim sig med mange nyheder, og inspirationen til krimiromanerne henter de rundt omkring. - Uden at røbe for meget, så kan vi godt røbe, at noget af den, faktisk foregår her i Aalborg, siger Kim Faber, og tilføjer: - Den handler også om noget, der er meget oppe i tiden. Og det er ikke corona eller Ukraine. I 2019 debuterede parret med ’Vinterland’, der handler om terror, ondskab og magtesløshed i dagens Danmark. Foruden at være en læsersucces, modtog romane også Det Danske Kriminalakademis debutantpris. Skal skrive fra Læsø Parret er i fuld gang med krimi nummer fire, og de fortæller, at de indtil videre har skrevet næsten 20 kapitler. - Vi har købt sommerhus på Læsø, så vi kommer til at sidde derovre det meste af sommeren og få høvlet nogle kapitler af. Så vi er på en måde sådan lidt nordjysk funderede nu, siger Janni Pedersen. Den nye krimi udkommer den 20. oktober 2022. Se programmet 'Højdepunkter fra Ordkraft 2022' her:
Forfatterparret Janni Pedersen og Kim Faber var til stede på Ordkraft Festival for at fortælle om deres nye bog.